open-index/open-wikipedia-markdown huggingface dataset:
Lambertland

**Lambertland** on Tasavallan Presidentin kolmas albumi, joka ilmestyi vuonna 1972. Se oli ensimmäinen kahdesta albumista, jolla solistina toimi Frank Robsonin korvannut Eero Raittinen. Myös yhtyeen tyyli oli siirtynyt jazz-rockista entistä vahvemmin progressiiviseen rockiin. Albumista muodostui yhtyeen kaupallinen läpimurto sen noustessa albumilistan sijalle 7. Levy on yhtä Pekka Pöyryn säveltämää kappaletta lukuun ottamatta Jukka Tolosen säveltämä. Albumin sanoitukset, kuten myös kansikuva, ovat Mats Huldénin tekemiä. 

## Julkaisu ja vastaanotto
Albumin julkaisi Love Records, jonka kautta oli ilmestynyt myös yhtyeen debyyttialbumi. Lisäksi Sonet-yhtiö julkaisi *Lambertlandin* Ruotsissa, Britanniassa ja Länsi-Saksassa. Britanniassa albumi sai kehuja muun muassa NME:n arvostelussa:

Suomessa *[[Musa (aikakauslehti)|Musa]]*-lehden lokakuun 1972 numerossa albumin arvosteli Waldemar Wallenius. Albumi sai täydet viisi tähteä ja valittiin kuukauden albumiksi. Walleniuksen mukaan Tasavallan Presidentin edelliset albumit olivat myös todella hyviä, mutta vasta *Lambertland* osoittaa sen, mihin yhtye on jo pitkään pystynyt. Jukka Tolosen sävelmiä hän kutsuu kauniiksi ja mestarillisen maukkaiksi. Eero Raittista hän kehuu loistavaksi, vaikka hän meni lähes kylmiltään studioon, tosin pieniä epävarmuuksia on mukana. Mats Huldénin sanoituksia Wallenius kuvaa hauskoiksi.

Hyvän palautteen saattelemana Tasavallan Presidentti aloitti toisen Englannin-kiertueensa marraskuussa 1972. Brittiläinen musiikkilehti Melody Maker mainosti kiertuetta puolen sivun ilmoituksella. Yhtye esiintyi muun muassa kahdella kuuluisalla lontoolaisella klubilla; Ronnie Scott's Clubilla ja The Marquee Clubilla.

Saksalaisella vuoden 1981 Sonet-painoksella on vaihtoehtoiset, hieman pidemmät, miksaukset kappaleista ”Dance” ja ”Last Quarters”. 

** Arvostelut **
**[[Musa (aikakauslehti)|Musa]]*: 

## Kappaleet
**A-puoli**
#
#
#
**B-puoli**
#
#
#

### Vuoden 2010 uusintapainoksen bonuskappaleet
#Selvä näkijä
#Sisältäni portin löysin

## Kokoonpano
* Jukka Tolonen &ndash; kitara
* Eero Raittinen &ndash; laulu
* Pekka Pöyry &ndash; saksofoni, huilu
* Måns Groundstroem &ndash; bassokitara
* Vesa Aaltonen &ndash; rummut

## Lähteet
*
*

### Viitteet
Luxemburgin Grand Prix 1997

**Luxemburgin Grand Prix 1997** oli Formula 1 -sarjan osakilpailu, joka ajettiin 28. syyskuuta 1997 Nürburgringillä, Saksassa. Kyseessä oli ensimmäinen Luxemburgin Grand Prix. Kilpailun voitti Jacques Villeneuve, jolle voitto oli kauden ja F1-uran viimeinen. Michael Schumacherin keskeytyksen myötä Villeneuve nousi MM-sarjan johtoon yhdeksän pisteen erolla Schumacheriin. Nopeimman kierroksen ajoi Heinz-Harald Frentzen aikaan 1,18.802.

Ensimmäistä kertaa F1-urallaan paalupaikalta lähtenyt Mika Häkkinen johti kilpailua, mutta kierroksella 44 hänen moottorinsa hajosi johtopaikalta. Kilpailua MTV3-kanavalle selostanut Matti Kyllönen kommentoi moottoririkon jälkeen seuraavasti:

## Tulokset

## Lähteet
Japanin Grand Prix 1997

**Japanin Grand Prix 1997** oli Formula 1 -sarjan osakilpailu, joka ajettiin Suzukassa 12. lokakuuta 1997. Kilpailun voitti Michael Schumacher. Nopeimman kierroksen ajoi Heinz-Harald Frentzen aikaan. 1,38.942. 

MM-pistejohdossa ollut Jacques Villeneuve hylättiin, koska hän ei noudattanut harjoituksissa keltaisia lippuja. Hylkäyksen myötä Schumacher sai kurottua Villeneuven yhdeksän pisteen etumatkan kiinni ja meni vielä yhdellä pisteellä ohi. Williams-talli kuitenkin varmisti tallimestaruuden.
 
## Tulokset

## Lähteet
Milky Way Moses

**Milky Way Moses** on Tasavallan Presidentti -yhtyeen neljäs studioalbumi. Se äänitettiin syksyllä 1973, mutta ilmestyi erilaisten viivytysten myötä vasta keväällä 1974. Alkuperäisen basistin Måns Groundstroemin korvasi albumilla Heikki ”Häkä” Virtanen.

Kappaleista kaksi on Pekka Pöyryn ja kaksi Jukka Tolosen sävellyksiä. ”Jelly” on jäsenten yhdessä tekemä kappale ja ”Caught from the Air” on käännös Eero Koivistoisen säveltämästä kappaleesta ”Lennosta kii”. Sanoitukset kappaleisiin kirjoitti Jim Pembroke. Tuottaja Peter Eden oli pettynyt hänen teksteihinsä, jotka olivat tarkkoja käännöksiä suomesta englanniksi. Eden tarjoutui kirjoittamaan ne uusiksi, mistä yhtye kieltäytyi. Albumin ilmestyttyä kriitikot arvostelivat sanoituksia negatiiviseen sävyyn.  

Levy jäi yhtyeen viimeiseksi albumiksi sen ensimmäisenä toiminta-aikakautena. *Milky Way Moses* sai nihkeän vastaanoton ja yhtyeen jäsenten väliset kemiat alkoivat rakoilla. Keikat kärsivät yleisökadosta ja lopulta loppukesällä 1974 yhtyeen toiminta päättyi.

Suomessa *[[Musa (aikakauslehti)|Musa]]*-lehden numerossa 4/1974 albumin arvosteli Waldemar Wallenius. Walleniuksen mukaan *Milky Way Moses* on epäilemättä parhaita progressiivisen musiikin albumeja, mitä on ilmestynyt yhtyeen edellisen *Lambertland*-levyn (1972) jälkeen. Walleniuksen mukaan yhtyeen musiikki oli kuitenkin *Lambertlandilla* kehittynyt niin korkealle tasolle, ettei *Milky Way Moses* tuo tasollisesti mitään uutta. Wallenius kehuu albumin tuotantoa ja yhtyeen jäsenten panosta, ja sanoo parhaan kappaleen olevan ”Caught from the Air”. Albumin arvosanaksi hän antaa täydet viisi tähteä.

## Kappaleet
**A-puoli**
# 
# 
# 
**B-puoli**
# 
# 
# 

## Kokoonpano
* Jukka Tolonen &ndash; kitara, sähköurut
* Eero Raittinen &ndash; laulu
* Pekka Pöyry &ndash; saksofoni, huilu, piano
* Vesa Aaltonen &ndash; rummut, lyömäsoittimet
* Heikki Virtanen &ndash; bassokitara

## Lähteet

## Aiheesta muualla
* Ylen Elävä arkisto: Tasavallan presidentti: Lennosta kii (Caught from the Air suomeksi laulettu versio, live 1973)
ABX Air

**ABX Air** (vuosina 1980–1988 **Airborne Express**) on Wilmingtonissa Ohion osavaltiossa kotipaikkaansa pitävä rahtilentoyhtiö. ABX:n pääasiakas on DHL ja suurin osa yhtiön kuljettamista lähetyksistä on DHL:n. Suurin osa ABX:n laivastosta lentää myös DHL:n kelta-punaisessa värityksessä.

## Faktoja

* ABX Air työllistää yli 8&nbsp;000 henkilöä
* Joka yö yli 240 konetta lähtee ja saapuu Wilmingtonista
* Vuonna 2004 ABX:n koneet lensivät yli 42,9 miljoonaa mailia (mukaan ei ole laskettu charter-lentoja)
* Yhtiön päämaja sijaitsee osoitteessa 145 Hunter Drive, Wilmington, Ohio

## Laivasto

ABX Airin laivastoon kuuluu seuraavat lentokoneet (heinäkuu 2015):

*24 Boeing 767-200F
*7 Boeing 767-300ERF

## Lähteet
Barysentrinen koordinaatti (tähtitiede)

**Barysentrinen koordinaatti** viittaa tähtitieteessä koordinaatistoon, jonka origo on kahden tai useamman tähden tai planeetan massakeskipisteessä.

Aurinkokunnan barysentrinen massakeskipiste on aina lähellä aurinkoa. Sen liike riippuu lähinnä suurten planeettojen (Jupiter, Saturnus, Uranus ja Neptunus) sijainneista radoillaan. Mikäli suuret planeetat ovat suunnilleen samalla puolella Aurinkoa, niin niiden yhteisvaikutus tuo massakeskipisteen Auringon pinnan ulkopuolelle.

Syyskuusta 2006 huhtikuuhun 2010 massakeskipiste on Auringon pinnan ulkopuolella. Huhtikuusta 2010 heinäkuuhun 2016 se on puolestaan Auringon sisällä.

Vastaavasti Maalla ja Kuulla on yhteinen massakeskipiste, joka sijaitsee aina Maan sisällä runsaan 1000 kilometrin syvyydessä. Sanotaan, että Maan rata Auringon ympäri on ellipsi, mutta oikeasti tuota ellipsiä pitkin kulkee Maan ja Kuun yhteinen massakeskipiste ja Maan keskipiste on Kuun vaiheiden mukaan joko tuon ellipsin sisäpuolella (täyden kuun aikaan) tai ulkopuolella (uuden kuun aikaan).

Laskettaessa esimerkiksi luotaimien ratoja aurinkokunnan sisällä käytetään yleensä aurinkokeskisiä koordinaatteja, mutta tilanne muuttuu, kun ollaan selvästi kauempana kuin suuret planeetat. Silloin voidaan viitata aurinkokunnan massakeskipisteeseen.
Eric Cornell

**Eric Allin Cornell** (s. 19. joulukuuta 1961) on yhdysvaltalainen fyysikko. Hän oli yhdessä Carl Wiemanin kanssa ensimmäisiä, jotka onnistuivat syntetisoimaan Bosen–Einsteinin kondensaatin vuonna 1995. Tästä saavutuksesta Cornell sai yhdessä Wiemanin ja ryhmänsä vetäjän Wolfgang Ketterlen kanssa Nobelin fysiikanpalkinnon vuonna 2001.

Cornel syntyi Palo Altossa, mutta kasvoi Massachusettsin Cambridgessa, missä hänen isänsä työskenteli MIT:ssä. Hän opiskeli Stanfordin yliopistossa ja työskenteli jo opiskeluaikana sen kiihdytinlaboratoriossa. Väitöstyönsä hän teki MIT:ssä, ja vuonna 1992 hän aloitti työt Coloradon yliopistossa.

1990-luvun alkuvuosina Cornell alkoi kehittää menetelmiä Bosen–Einsteinin kondensaatin syntetisoimiseksi. Tämän kondensaatin olemassaolon olivat ennustaneet noin 70 vuotta aikaisemmin Albert Einstein ja Satyendra Bose. Se on tila, jossa atomit on jäähdytetty niin hidasliikkeisiksi, että ne käyttäytyvät kuin yksi atomia paljon suurempi kvanttiyksikkö. Vuonna 1995 Cornell yhdessä Wiemanin kanssa käytti laser- ja magneettimenetelmiä hidastaakseen, pyydystäkseen ja jäähdyttääkseen kaksituhatta rubidium-atomia.

Cornellin tulokset auttavat tiedeyhteisöä ymmärtämään fysiikan lakeja ja etsimään mahdollisia käytännön sovelluksia Bosen-Einsteinin kondensaatille. 

## Lähteet
Futisliigan kausi 1991

**Futisliigan kausi 1991** oli vuonna 1989 perustetun jalkapalloliigan toinen kausi. Liigaan osallistui 12 joukkuetta, jotka pelasivat kolminkertaisen sarjan. Liigan ja Suomen mestaruuden voitti Kuusysi, jolle mestaruus oli seuran historian viides. Viimeiseksi jäänyt Lahden Reipas putosi I divisioonaan. Liigan maalikuningas oli 23 maalilla Hakan Kimmo Tarkkio. Hänet valittiin myös vuoden 1991 liigapelaajaksi . Liigakauden kokonaisyleisömäärä oli 376 904 eli ottelukohtaisena keskiarvona 1903.

## Joukkueet
Taulukon tiedot Jalkapallokirja 1991, Veikkausliigan tilastohistoriasta (ottelutilastot, kausi 1991) kotikentät ja valmentajat, pvm on uuden valmentajan ensimmäinen ottelu.

## Sarjataulukko

#### Ottelut
Ottelukohtaiset tilastot Veikkausliigan tilastohistoriasta, ottelutilastot kausi 1991. Ottelut pelattiin 21.4. – 20.10.1991. 

### Yleisömäärät

## Parhaat maalintekijät

## Menestys eurokentillä
*Euroopan cup:*
* HJK hävisi ensimmäisellä karsintakierroksella neuvostoliittolaiselle FK Dynamo Kiovalle.
*UEFA Cup:*
* Kuusysi hävisi ensimmäisellä karsintakierroksella englantilaiselle Liverpool FC:lle.
* MP hävisi ensimmäisellä karsintakierroksella neuvostoliittolaiselle FK Spartak Moskovalle.
*Cup-voittajien cup:*
* Ilves pudotti ensimmäisellä kierroksella pohjoisirlantilaisen Glenavon FC:n, mutta hävisi toisella kierroksella italialaiselle AS Romalle.

## Putoajat ja nousijat
* Sarjajumbo Reipas putosi suoraan I divisioonaan. Tilalle nousi I divisioonan voittanut MyPa.
* Yhdenneksitoista sijoittunut OTP pelasi paras kolmesta periaatteella I divisioonassa toiseksi sijoittunutta FinnPaa vastaan. OTP säilytti liigapaikkansa suoraan kahdella voitolla. Ottelut: OTP – FinnPa 3–2, FinnPa – OTP 1–3.  

## Lähteet

## Aiheesta muualla
* Veikkausliigan kausi 1991 Urheilumuseon verkkonäyttelyssä
Sahura

**Sahura** eli **Sahure** oli Egyptin faarao;  viidennen dynastian toinen hallitsija. Hän oli vallassa 2487–2477 eaa. Hänen äitinsä oli kuningatar Khentakaus I, hänen isänsä luultavasti edellinen faarao Userkaf. 

Nimi Sahura merkitsee "se, joka on lähellä Rata". Sahuran pyramidikompleksi oli Abusirin uuden kuninkaallisten hautojen alueen ensimmäinen hautapaikka; Userkaf oli ilmeisesti rakennuttanut alueelle auringon temmpelin. Abusir sijaitsee joitakin kilometrejä Sakkarasta pohjoiseen. Sahuran valtakaudella loistokkaan pyramidirakentamisen aika alkoi olla ohi. Hänen pyramidinsa on pienempi ja huonolaatuisempi kuin aiemmat pyramidit, mutta siinä on hyvin tehtyjä reliefejä.

## Lähteet

## Aiheesta muualla
Veikkausliigan kausi 1992

**[[Veikkausliiga]]n kausi 1992** oli vuonna 1989 perustetun jalkapalloliigan kolmas kausi, ja ensimmäinen uuden sponsorin nimellä. SPL:n ja Jalkapalloliigan ja Oy Veikkaus Ab:n välinen kolmikantasopimus oli allekirjoitettu 9. tammikuuta 1992. Suomen pääsarjajalkapalloilussa kausi oli 61. Liigaan osallistui 12 joukkuetta, jotka pelasivat kolminkertaisen sarjan. Otteluvoiton pistemäärä muuttui tällä kaudella (vain ylin sarjataso) kahdesta kolmeen pisteeseen. Liigan ja Suomen mestaruuden voitti HJK, jolle mestaruus oli seuran historian 18:s. Kaksi viimeistä, FC Oulu ja KuPS putosivat I divisioonaan.

Liigan maalikuninkaan tittelin jakoivat 21 maalilla FC Jazzin Luiz Antônio ja HJK:n Ismo Lius. Alun perin maalikuninkaaksi kruunattiin vain Luiz Antônio. Veikkausliiga kuitenkin korjasi tilastoa vuonna 2022, kun jalkapallotilastoihin erikoistunut toimittaja Harri Laine todisti videomateriaalin perusteella, että yhden ottelun pöytäkirjassa Liuksen maali oli merkitty Jari Europaeukselle. Vuoden 1991 liigapelaajaksi valittiin HJK:n Antti Niemi. Liigakauden kokonaisyleisömäärä oli 393&nbsp;990 eli ottelukohtaiseksi keskiarvoksi saadaan 1990.

## Joukkueet

Taulukon tiedot Jalkapallokirja 1992, Veikkausliigan tilastohistoriasta (ottelutilastot, kausi 1992) kotikentät ja valmentajat, pvm on uuden valmentajan ensimmäinen ottelu.

1) FC Jazz uusi nimi seuralla, 1991 nimenä PPT

2) Uusi seura FC Oulu = OTP + OLS, yhteistyösopimus 5.8.1991, tuli OTP:n sarjapaikalle.

3) Pallokenttä jolla Veikkausliigaotteluita pelattiin 1992 - 1998, sijaitsi osittain tulevan Finnair stadiumin kaupunginpuoleisen (etelä) päädyn päällä, eli silloinen Pallokenttä ei sijainnut siis nykyisen, ns. uuden Pallokentän paikalla kuin osittain, ja kaikki silloisen Pallokentän katsomorakenteet on purettu.

## Sarjataulukko

#### Ottelut
Ottelukohtaiset tilastot Veikkausliigan tilastohistoriasta, ottelutilastot kausi 1992. Ottelut pelattiin 26.4. – 17.10.1992.

### Yleisömäärät

## Parhaat maalintekijät

## Menestys eurokentillä
*Euroopan cup:* (Mestarien liiga oli tuolloin nimenä vasta lohkovaiheesta lähtien)
* Kuusysi hävisi ensimmäisellä karsintakierroksella romanialaiselle FC Dinamo Bukarestille.
*UEFA Cup:*
* MP hävisi ensimmäisellä karsintakierroksella tanskalaiselle FC Kööpenhaminalle.
*Cup-voittajien cup:*
* TPS hävisi ensimmäisellä kierroksella turkkilaiselle Trabzonsporille.

## Putoajat ja nousijat
* Sarjajumbo KuPS putosi automaattisesti Ykköseen. Tilalle nousi Ykkösen voittanut TPV.
* Yhdenneksitoista sijoittunut FC Oulu pelasi kaksiosaisen karsinnan Ykkösessä toiseksi sijoittunutta FinnPaa vastaan. FinnPa voitti kaksiosaisen ottelusarjan niukasti yhteismaalilukemin 1–0, ja nousi siten Veikkausliigaan. Ottelut: FC Oulu – FinnPa  0–0, FinnPa – FC Oulu 1–0.

## Lähteet

## Aiheesta muualla
* Veikkausliigan kausi 1992 Urheilumuseon verkkonäyttelyssä
Krystian Zimerman

**Krystian Zimerman** (s. 5. joulukuuta 1956  Zabrze, Puola) on puolalainen pianisti.

Zimerman opiskeli pianonsoittoa Katowicen konservatoriossa Andrzej Jasińskin johdolla. Hänen uransa sai lentävän lähdön, kun hän vuonna 1975 voitti arvostetun Frédéric Chopin -pianokilpailun. Hän esiintyi Herbert von Karajanin johtaman Berliinin filharmonikkojen solistina vuonna 1976 ja teki ensiesiintymisensä Yhdysvalloissa New Yorkin filharmonikkojen solistina 1979. Hän on esiintynyt runsaasti eri maissa ja myös levyttänyt keskeistä pianokirjallisuutta. Vuodesta 1996 hän on johtanut pianon mestariluokkaa Baselin musiikkiakatemiassa.

Zimerman on erityisesti romanttisen pianokirjallisuuden tulkki, mutta hän esittää myös klassisen kauden musiikkia sekä nykymusiikkia: Witold Lutosławski kirjoitti pianokonserttonsa Zimermanille, joka sittemmin myös levytti teoksen. 

Zimerman on esiintynyt myös pianisti-kapellimestarina johtaen orkesteria pianon äärestä. Hän keskeytti konserttinsa Essenissä, Saksassa 2013 yleisön kuvatessa kännykällään nimenomaisista kielloista huolimatta.
Neferirkare Kakai

**Neferirkare Kakai**  (myös **Neferirkara**)  oli Egyptin faarao;  viidennen dynastian  hallitsija. Hän oli vallassa 2487 eaa. - 2477 eaa. Hänen äitinsä oli kuningatar Khentakaus I, veljensä edellinen faarao Sahure ja isänsä luultavasti tätä edellinen faarao Userkaf. 

Nimi Neferirkare merkitsee "kaunis on Ren sielu". Neferirkare Kakaille Abusiriin rakennetun pyramidin suuresta koosta voidaan päätellä, että hän on ollut tärkeä hallitsija, mutta yksityiskohtia hänen elämästään tiedetään kovin vähän.

## Lähteet
Pyökit

**Pyökit** eli **kehtopyökit** (*Fagus*) on pyökkikasvien (Fagaceae) heimoon kuuluva suku, johon kuuluu kymmenen puulajia. Pyökkejä kasvaa Euroopan, Aasian ja Pohjois-Amerikan lauhkeilla alueilla. Kolme lajia on endeemisiä Kiinassa.

Pyökit ovat suurikokoisia lehtipuita, jotka voivat kasvaa jopa 40 metriä korkeiksi. Niiden hedelmä on kolmikulmainen pyökinpähkinä, halkaisijaltaan noin 15 mm.

## Lajit
* *[[japaninpyökki|Fagus crenata]]* – japaninpyökki
* *[[kiinanpyökki|Fagus engleriana]]* – kiinanpyökki 
* *[[amerikanpyökki|Fagus grandifolia]]* – amerikanpyökki
* *[[taiwaninpyökki|Fagus hayatae]]* – taiwaninpyökki
* *[[sinepyökki|Fagus japonica]]* – sinepyökki
* *[[vietnaminpyökki|Fagus longipetiolata]]* – vietnaminpyökki
* *[[kiiltopyökki|Fagus lucida]]* – kiiltopyökki
* *[[Fagus mexicana]]*
* *[[idänpyökki|Fagus orientalis]]* – idänpyökki 
* *[[euroopanpyökki|Fagus sylvatica]]* – euroopanpyökki eli pyökki  eli lehtopyökki

## Lähteet

## Aiheesta muualla
* Finto: Kassu – Kasvien suomenkieliset nimet: ''Fagus''
* Suomen Lajitietokeskus: Pyökit (kehtopyökit) – ''Fagus''
* Pyökki: eri lajit , Mustila.fi
James D. Watson

**James Dewey Watson** (6. huhtikuuta 1928 Chicago, Illinois – 6. marraskuuta 2025 East Northport, New York) oli yhdysvaltalainen tutkija, joka tunnetaan DNA-molekyylin rakenteen keksijänä. James Watson, Francis Crick ja Maurice Wilkins saivat vuonna 1962 Nobelin lääketieteen palkinnon DNA:n molekyylirakenteen ja sen merkityksen keksimisestä.

Crick myönsi myöhemmin että nobelistien löytö pohjautui Rosalind Franklinin työhön.

## Näkemykset geeneistä ja älykkyydestä

Lokakuussa 2007 herätti kohua Watsonin lausunto, jonka mukaan mustien afrikkalaisten älykkyys olisi valkoisia eurooppalaisia alemmalla tasolla. ”Olen hyvin surullinen Afrikan kohtalon suhteen”. ”Koko yhteiskuntapolitiikkamme pohjautuu oletukseen, että afrikkalaisten älykkyys vastaa omaamme. Tutkimukset eivät tue sitä oletusta”, hän kertoi ''The Sunday Timesille''. Lausunnon seurauksena Lontoon Science Museum perui Watsonin puhetilaisuuden, ja paheksuntansa asiasta ilmaisi myös Britannian kulttuuriministeri David Lammy. Watson pyysi muutaman päivän kuluttua anteeksi kommenttiaan ja totesi, ettei ”ymmärrä miten olisin voinut sanoa mitä minun on esitetty sanoneen. Sen kaltaiselle väitteelle ei ole minkäänlaista tieteellistä pohjaa.”

Watson katui lausuntoaan myös myöhemmin, vuonna 2014 ''The New York Timesille'': ”En saa sitä tekemättömäksi, mutta toivon, että olisin ollut huolellisempi puhuessani asioista, joiden asiantuntija en ole”.

Watson kauppasi Nobel-mitalinsa tunnetussa Christie’s-huutokaupassa joulukuussa 2014. Osalla rahoista tuettiin tiedettä.
Palkinnosta maksettiin 3,8 miljoonaa euroa. Ostaja, venäläinen miljardööri Ališer Usmanov lahjoitti mitalin takaisin Watsonille.

Tammikuussa 2019 Watson toisti tv-haastattelussa kantansa että geeneillä on yhteyttä älykkyyteen.
Tämän johdosta Cold Spring Harbor Laboratory, jossa Watson on tehnyt suuren osan elämäntyötään sanoutui irti Watsonista ja hänen lausunnoistaan ja riisti Watsonilta hänelle myönnetyt kunnianosoitukset kuten professorin ja kanslerin arvonimet.

## Suomennettu teos
* 

## Lähteet

## Aiheesta muualla

* Nobel prize 1962 
* Biography The Nobel Foundation. 
* Tuula Kinnarinen: Herrojen briljantti arvaus ratkaisi elämän mysteerin. Tiede 3/2003.
Maurice Wilkins

**Maurice Hugh Frederick Wilkins** (15. joulukuuta 1916 – 5. lokakuuta 2004) oli englantilainen tiedemies. Hän syntyi Uudessa-Seelannissa. Hänen perheensä muutti Birminghamiin Englantiin, kun hän oli 6-vuotias. Maurice Wilkins, Francis Crick ja James Watson saivat vuonna 1962 lääketieteen Nobel palkinnon DNA:n molekyylirakenteen ja sen merkityksen keksimisestä.

Crick myönsi myöhemmin että nobelistien löytö pohjautui Rosalind Franklinin työhön.

Vuosina 1970–82 Wilkins toimi Lontoon King's Collegen biofysiikan osaston johtajana ja professorina.

## Lähteet

## Aiheesta muualla
* Maurice Wilkinsin muistokirjoitus Helsingin Sanomissa
* Nobel prize 1962
* Biography The Nobel Foundation
* Canterbury University
Oswald Avery

**Oswald Theodore Avery** (21. lokakuuta 1877 Halifax, Nova Scotia, Kanada – 20. helmikuuta 1955 Nashville, Tennessee, Yhdysvallat) oli yhdysvaltalainen lääketieteen tutkija. Hän muutti 10-vuotiaana New Yorkiin. Suurimman osan urastaan hän vietti New Yorkissa  Rockefeller Institute Hospitalissa. Hän oli immunologian uranuurtaja. Yhdessä Colin MacLeodin ja Maclyn McCartyn kanssa hän havaitsi vuonna 1944, että DNA on geenien ja kromosomien rakenneyksikkö.

## Lähteet

## Aiheesta muualla

* The Oswald T. Avery Collection U.S. National Library of Medicine
Barysentrinen koordinaatti (geometria)

Matematiikassa **barysentriset koordinaatit** ovat koordinaatteja, jotka on määritelty simpleksin kärkipisteiden avulla. Barysentriset koordinaatit ovat esimerkki homogeenisista koordinaateista.

Olkoon *x*1, ..., *x**n* vektoriavaruudessa *A* määritellyn simpleksin kärkipisteet. Jos jollakin *A*:n pisteellä *p*

: (a_1 + \cdots + a_n)\, p = a_1 \, x_1 + \cdots + a_n \, x_n, 

sanotaan, että kertoimet (*a*1, ..., *a**n*) ovat pisteen *p* **barysentriset koordinaatit** pisteiden *x*1, ..., *x**n* suhteen. Itse kärkien koordinaatit ovat  (1, 0, 0, ..., 0), (0, 1, 0, ..., 0), ..., (0, 0, 0, ..., 1). Barysentriset koordinaatit eivät ole yksikäsitteiset: kaikilla nollasta poikkeavilla *b* (*b a*1, ..., *b a**n*) ovat myös *p*:n barysentriset koordinaatit.

Kun koordinaatit eivät ole negatiivisia, *p* sijaitsee pisteiden *x*1, ..., *x**n* määräämässä konveksissa kehikossa, eli simpleksissä, jonka kärkipisteet ovat *x*1, ..., *x**n*.

Jos kehikon kärkiin ajatellaan kiinnitetyn painot *a*1, ..., *a**n*, on *p* simpleksin painopiste. 

Termin *barysentriset koordinaatit* () otti käyttöön August Möbius vuonna 1827. Termi muodostuu kreikan kielen *painoa* tarkoittavasta sanasta *barys* (βαρύς) ja latinalaisperäisestä, moniin kieliin lainautuneesta *keskustaa* tarkoittavasta sanasta *centrum*.

## Aiheesta muualla
* https://zacharyabel.com/papers/Barycentric_A07.pdf
Alive or Just Breathing

**Alive or Just Breathing** on yhdysvaltalaisen metalcore-yhtyeen Killswitch Engagen toinen studioalbumi. Se julkaistiin vuonna 2002 Roadrunner -levy-yhtiön kautta. Albumin miksasi Andy Sneap. Albumilla laulaa yhtyeen samana vuonna jättänyt Jesse Leach.

Kappaleet ”Temple from the Within” ja ”Vide Infra” on yhtyeen edelliseltä albumilta uudelleen äänitetty albumia varten.

Albumia pidetään metalcore-albumien klassikkona.

## Kappaleet
#Numbered Days – 3:35
#Self Revolution  – 3:10
#Fixation on the Darkness – 3:37
#My Last Serenade – 4:13
#Life to Lifeless – 3:17
#Just Barely Breathing – 5:41
#To the Sons of Man – 1:57
#Temple from the Within – 4:04
#The Element of One – 4:08
#Vide Infra – 3:27
#Without a Name – 1:44
#Rise Inside – 5:54

### Bonus-CD vuoden 2005 uudelleenjulkaisussa
#In the Unblind – 2:48
#When the Balance Is Broken – 4:35
#Untitled and Unloved – 3:20
#Numbered Days (Demo Version) – 3:37
#Fixation on the Darkness (Demo Version) – 3:38
#Just Barely Breathing (Demo Version) – 5:13
#Fixation on the Darkness (Howard Jones version) – 3:37
#Studio Out Takes – 1:17

## Kokoonpano
*Jesse Leach – laulu
*Adam Dutkiewicz – kitarat, taustalaulu, rummut, kontrabasso, lyömäsoittimet, piano
*Joel Stroetzel – kitarat
*Mike D’Antonio – bassokitara

### Vierailevat muusikot
* Becka Dutkiewicz ja Philip Labonte – taustalaulut

## Arvostelut
* Allmusic: 
* Imperiumi: 8½/10

## Lähteet

## Aiheesta muualla
* 
*
Mošovce

**Mošovce** on kunta Keski-Slovakiassa, Žilinan alueella. Siellä on useita historiallisia historiallisia muistomerkkejä, ja se on suuren slovakialaisen runoilijan Ján Kollárin synnyinseutu. Daniel Krman, luterilaisen kirkon superintendentti, asui ja työskenteli kylässä.

## Väestö

Mošovcessa oli vuoden 2009 lopussa 1&nbsp;338 asukasta. Vuoden 2001 väestönlaskennan mukaan asukkaista 98,6 prosenttia oli slovakkeja. Uskonnoltaan 54,8 prosenttia ilmoitti olevansa protestantteja ja 30,4 prosenttia roomalaiskatolisia.

## Galleria

Image:Mošovce WF8 (6).jpg|Taajaman keskustaa - Mošovce
Image:Kastielmosovce.jpg|Palatsi - Mošovce
Image:Kostolmosovce1.jpg|Luterilainen kirkko - Mošovce
Image:Kostolmosovce2.JPG|Katolinen kirkko - Mošovce
Image:Dom-Mosovce.jpg|Ikivanha architektura - Mošovce

Image:Mosovce.jpg|Vaakuna - Mošovce
Image:Vlajka-Mosovce.jpg|Lippu - Mošovce
Image:Map_slovakia_mosovce.png|Mošovce - Słowakska
Image:Mapa-Mosovce.png|Mošovce - kartta


## Lähteet

## Aiheesta muualla

*www.mosovce.sk
*Esite
*Informaatio
*
Nastassja Kinski

**Nastassja Kinski** (aik. **Nastassja Aglaia Nakszynski**, s. 24. tammikuuta 1961 Länsi-Berliini) on saksalainen näyttelijä, joka kohosi kansainväliseksi tähdeksi 1980-luvulla.

Kinskin molemmat vanhemmat, Klaus Kinski ja Brigitte Tock, olivat näyttelijöitä, jotka erosivat tyttärensä ollessa 7-vuotias. Kinski aloitti uransa valokuvamallina. Vuonna 1975 valmistui hänen ensimmäinen elokuvansa, Wim Wendersin ohjaama *[[Väärä liike]]*. Brittiläinen kauhuelokuva *[[Paholaisen tytär (elokuva)|Paholaisen tytär]]* (1976) oli näyttelijän ensimmäinen englanninkielinen elokuva. 16-vuotiaana Kinskillä oli romanssi 28 vuotta itseään vanhemman elokuvaohjaaja Roman Polańskin kanssa, ja hän näytteli pääosan ohjaajan vuonna 1979 valmistuneessa elokuvassa *[[Tess – viattomuuden tarina]]*. Elokuva toi hänelle Golden Globe -palkinnon.

Jo 1980-luvulle tultaessa Kinski oli kansainvälisesti tunnettu elokuvatähti ja seksisymboli, joka esiintyi myös alastonkuvissa. Menestykseksi noussut Paul Schraderin ohjaama kauhuelokuva *[[Kissaihmiset (vuoden 1982 elokuva)|Kissaihmiset]]* (1982) oli Jacques Tourneurin klassikon *[[Kissaihmiset]]* (1942) uudelleenfilmatisointi. Yksi Kinskin elokuvauran huippuja oli rooli Wim Wendersin ohjaamassa, kriitikoiden ylistämässä elokuvassa *[[Paris, Texas]]* (1984). 1980-luvun jälkeen Kinskin tähti alkoi himmetä. Hän on kuitenkin näytellyt edelleen aktiivisesti niin eurooppalaisissa kuin amerikkalaisissakin tuotannoissa.

Kinskillä on kolme lasta, kaksi avioliitosta egyptiläisen Ibrahim Moussan kanssa ja yksi suhteesta Quincy Jonesin kanssa. Hän puhuu sujuvasti saksaa, englantia, ranskaa, italiaa ja venäjää.

## Filmografiaa
* 1975 – *[[Väärä liike]]* (*Falsche Bewegung*, ohjaus Wim Wenders).
* 1976 – *[[Paholaisen tytär (elokuva)|Paholaisen tytär]]* (*To the Devil a Daughter*, ohjaus Peter Sykes).
* 1979 – *[[Tess – viattomuuden tarina]]* (ohjaus Roman Polański).
* 1982 – *Suoraan sydämestä* (*One from the Heart*, ohjaus Francis Ford Coppola).
* 1982 – *[[Kissaihmiset (vuoden 1982 elokuva)|Kissaihmiset]]* (*Cat People*, ohjaus Paul Schrader).
* 1983 – *Kuu katuojassa* (*La Lune dans le caniveau*, ohjaus Jean-Jacques Beineix).
* 1984 – *[[Paris, Texas]]* (*Paris, Texas*, ohjaus Wim Wenders).
* 1984 – *Marian rakastajat* (*Maria’s Lovers*, ohjaus Andrei Mihalkov-Kontšalovski)
* 1984 – *[[Kaikki isäni hotellit]]* (*Hotel New Hampshire*, ohjaus Tony Richardson).
* 1994 – Vapaa pudotus - Terminal Velocity.
* 2001 – *[[Suhteet sekaisin]]* (ohjaus Peter Chelsom).
* 2001 – *[[American Rhapsody]]*

## Lähteet

## Aiheesta muualla

* Nastassja Kinskin elämäkerta
*
Francis Crick

**Francis Harry Compton Crick** (8. kesäkuuta 1916 Northampton – 28. heinäkuuta 2004 San Diego, Kalifornia) oli englantilainen fyysikko ja molekyylibiologi. Francis Crick, James Watson ja Maurice Wilkins saivat vuonna 1962 lääketieteen Nobel-palkinnon DNA:n molekyylirakenteen ja sen merkityksen keksimisestä. 

Crick oli aloittanut väitöskirjatyönsä ennen toista maailmansotaa, mutta sota keskeytti työn. Sodan jälkeen hän otti uuden tutkimusaiheen, joka oli kolmen eri tieteenalan yhteistä reuna-aluetta. Crick nimitti alaa biologian kemialliseksi fysiikaksi, ja siinä oli kyse elämän perusosasten selvittämisestä (nykyisestä molekyylibiologiasta). Crick tutki asiaa brittiläisessä proteiinirakenteiden tutkimusprojektissa Cavendish-laboratoriossa. Ensi sijassa tutkittiin hemoglobiinin ominaisuuksia. Samassa projektissa oli mukana yhdysvaltalainen biokemisti James D. Watson, joka innosti Crickin mukaan solujen DNA:n rakenteen selvittämiseen. Vuonna 1953 he esittelivät rakenteen hypoteettisesti *[[Nature]]*-lehdessä. DNA:n kaksoiskierteinen rakenne on sittemmin muodostunut molekyylibiologian peruskiveksi.

Crick myönsi myöhemmin että nobelistien löytö pohjautui Rosalind Franklinin työhön.

Crick jatkoi tutkimusta selvittämällä DNA:n toimintamekanismin, jonka kuvaamiseen hänen oli selvitettävä myös RNA:n rakenne ja toiminta: DNA tekee RNA:n, joka valmistaa geenin ohjauksessa proteiinin. Tämän Crick esitti vuonna 1956. 

## Suomennettu teos
* 

## Lähteet

## Aiheesta muualla

* Francis Crickin muistokirjoitus Helsingin Sanomissa
* Nobel prize 1962 
* Biography The Nobel Foundation 
* Tuula Kinnarinen: Herrojen briljantti arvaus ratkaisi elämän mysteerin. Tiede 3/2003.
Orson (yhtye)

**Orson** on yhdysvaltalainen rock-yhtye, joka on perustettu Hollywoodissa, Kaliforniassa vuonna 2000. Yhtye on ottanut nimensä hollywoodilaiselta elokuvaohjaajalta Orson Wellesiltä.

## Musiikkityyli
Yhtyeen solisti Jason Pebworth kertoo Orsonin pitävän monien yhtyeiden, kuten Led Zeppelinin, Flaming Lipsin, Beckin ja Björkin tyyleistä. Pebworth myös kertoo Orsonin soittavan "kitararockia".

## Diskografia
### Albumit
****Bright Idea*** (julkaistu 13. kesäkuuta 2006)
### Singlet
**No Tomorrow* (julkaistu 27. helmikuuta 2006)
**Bright Idea* (julkaistu 15. toukokuuta 2006)
**Happiness* (julkaistu 7. elokuuta 2006)
**Already Over* (julkaistu 13. marraskuuta 2006)

## Aiheesta muualla
*Orsonin viralliset kotisivut
*Epävirallisia fanisivuja:
**www.unofficialorson.co.uk 
**www.orsonfan.net
The Yes Album

**The Yes Album** on vuonna 1971 julkaistu Yes-yhtyeen kolmas ja samalla läpimurtoalbumi. Yhtyeen pitkäaikainen kitaristi Steve Howe teki ensiesiintymisensä tällä albumilla. Kosketinsoittaja Tony Kayelle tämä albumi taasen jäi viimeiseksi ennen vuonna 1983 tapahtunutta paluutaan yhtyeen riveihin.

Albumilla yhtye on tehnyt entistä pidempiä kappaleita. Pitkäaikainen yhteistyö tuottaja Eddie Offordin kanssa alkoi tältä albumilta.

Albumin kansikuvassa Tony Kayen jalka on kipsissä johtuen auto-onnettomuudesta.

## Kappaleet
#"Yours Is No Disgrace" (9:41) (Jon Anderson / Chris Squire / Steve Howe / Tony Kaye / Bill Bruford)
#"Clap" (3:17) (Steve Howe)
#* *Liveäänitys The Lyceumista, Lontoosta, 17. heinäkuuta 1970*
#"Starship Trooper" (9:28)
##"Life Seeker" (Jon Anderson)
##"Disillusion" (Chris Squire)
##"Würm" (Steve Howe)
#"I’ve Seen All Good People" (6:55)
##"Your Move" (Jon Anderson)
##"All Good People" (Chris Squire)
#"A Venture" (3:18) (Jon Anderson)
#"Perpetual Change" (8:52) (Jon Anderson / Chris Squire)

*The Yes Album* julkaistiin uudelleenmasteroituna vuonna 2003.. Painoksen bonuskappaleisiin kuuluu muun muassa studioversio kappaleesta "Clap".

## Kokoonpano
* Jon Anderson – laulu, lyömäsoittimet
* Steve Howe – sähkö- ja akustinen kitara, portugalilainen kitara (soittimen nimi on kannessa virheellisesti vachalia), laulu
* Tony Kaye – piano, Hammond-urut, Moog-syntetisaattori
* Chris Squire – basso, laulu
* Bill Bruford – rummut, lyömäsoittimet

## Lähteet
James Beattie (jalkapalloilija)

**James Scott Beattie** (s. 27. helmikuuta 1978 Lancaster, Englanti) on englantilainen uransa päättänyt jalkapalloilija. Hän oli pelipaikaltaan hyökkääjä.

Beattie pelasi Southamptonissa vuosina 1998–2005. Southamptoniin hän oli siirtynyt vaihtokaupassa Kevin Daviesiin kasvattajaseurastaan Blackburn Roversista. Southamptonissa pelatessaan hän oli yksi Valioliigan parhaimpia maalintekijöitä. Urallaan paljon loukkaantumisista kärsinyt Beattie teki 23 maalia kaudella 2002–2003 ja sijoittui maalintekijäpörssin kolmanneksi. Yhteensä Beattie teki 68 maalia 204:ssä pelaamassaan Southampton-ottelussa. Evertoniin Beattie siirtyi vuonna 2005 kuudella miljoonalla punnalla. Vuonna 2007 hän siirtyi Englannin mestaruussarjassa pelanneeseen Sheffield Unitediin ja vuonna 2009 Valioliigassa pelanneeseen Stoke Cityyn. Vuonna 2010 hän siirtyi Skotlannin valioliigaan Rangersiin. Kevätkauden 2011 Beattie oli lainalla Blackpoolissa. Marraskuussa 2011 hän teki sopimuksen Sheffield Unitedin kanssa ja pelasi siellä kauden 2011–2012 loppuun. Marraskuussa 2012 Beattie teki sopimuksen Accrington Stanleyn kanssa ja toimi pelaaja-valmentajan roolissa. Hänet nimettiin joukkueen manageriksi toukokuussa 2013 ja hän toimi tehtävässä syyskuuhun 2014 saakka, jolloin hän jätti tehtävän yhteisellä päätöksellä.

Englannin maajoukkueessa Beattie teki debyyttinsä helmikuussa 2003 ottelussa Australiaa vastaan. Yhteensä hän on pelannut viidessä maaottelussa.

## Lähteet
* 
*
Arrigo Sacchi

**Arrigo Sacchi** (s. 1. huhtikuuta 1946 Fusignano, Italia) on italialainen entinen jalkapallovalmentaja.

Taktisella puolella Sacchi tunnetaan ansioistaan nykyaikaisen aluepelin kehittäjänä. Sacchin taktisten oivallusten seuraajia ovat olleet mm. José Mourinho ja Josep Guardiola. 

## Ura valmentajana

Sacchin tärkeimmät saavutukset tulivat Milanin päävalmentajana. Hän saavutti Milanin valmentajana muun muassa yhden Italian mestaruuden sekä kaksi Euroopan Cupin ja Intercontinental Cupin voittoa. Sacchi on valmentanut seuratasolla myös Parmaa ja Atlético Madridia. Hän on myös toiminut Parman ja Real Madridin urheilutoimenjohtajana 2004–2005.

Italian maajoukkueen päävalmentajana Sacchi toimi vuodesta 1991 vuoteen 1996. Vuoden 1994 MM-kisoissa Italia selvisi Sacchin johdolla loppuotteluun, jossa se kuitenkin hävisi Brasilialle rangaistuspotkukilpailun jälkeen.

## Saavutukset valmentajana

* Italian mestaruus 1988
* Italian Super Cupin voitto 1988
* Euroopan Cupin voitto 1989, 1990 
* UEFA Super Cupin voitto 1989, 1990 
* Intercontinental Cupin voitto 1989, 1990
* MM-hopea 1994

## Lähteet
Fleabrain

**The Fleabrain** on 1981 Kouvolassa perustettu rockabilly-yhtye.

## Nykyinen kokoonpano 2007

*Ilpo "Ille" Ratinen - laulu,kitara
*Tommi Lyijynen- soolokitara
*Hans Etholén - basso
*Jukka Moisio - rummut

Yhtyeen alkuperäisessä kokoonpanossa soittivat

*Ilpo "Ille" Ratinen - laulu,kitara
*Arto Manninen - kitara ('81-84)
*Jyrki "Ykä" Salo - rummut
*Harri Ruotjoki - basso
*Tommy Lyijynen - kitara ('84-)
*Ari Klem - laulu,kitara (solistina yhtyeen ensimmäisellä keikalla)

Yhtyeen rumpalina on ollut myös Kai "Kake" Pulli

## Julkaisut

*My Mama Said You Ain't No Good To Me (1982, RBDI)
*It's Better With Blonds (1984, Blue Light Records)
*Retour (2008, Talsti Ee-dEE)
Gary Naysmith

**Gary Andrew Naysmith** (s. 16. marraskuuta 1978 Edinburgh, Skotlanti) on skotlantilainen jalkapalloilija, joka edusti urallaan skotlantilaisseurojen lisäksi englantilaisia Evertonia, Sheffield Unitedia ja Huddersfieldia. Hän oli pelipaikaltaan puolustaja.

Naysmith aloitti uransa kotimaassaan Heartsissa vuonna 1996. Neljä kautta Heartsissa pelannut Naysmith valittiin Skotlannin *parhaaksi nuoreksi pelaajaksi* vuonna 1998. Samana vuonna hän oli mukana voittamassa Skotlannin Cupia. Yhteensä Naysmith pelasi Heartsissa 121 liigaottelua, joissa hän teki 4 maalia.

Lokakuussa 2000 Naysmith siirtyi Evertoniin 1,75 miljoonan punnan siirtokorvauksella. Evertonissa hän on pelannut Walter Smithin ja David Moyesin valmennuksen alaisuudessa. Yhtenä Skotlannin parhaimpana vasempana pakkina pidettävä Gary teki vuonna 2005 kolmen vuoden jatkosopimuksen Evertonin kanssa . 
5. heinäkuuta 2007 Naysmith kuitenkin siirtyi nykyiseen seuraansa Sheffield Unitediin miljoonalla punnalla. 

Skotlannin maajoukkueessa Naysmith on pelannut 47 ottelua ja tehnyt yhden maalin.

## Lähteet

## Aiheesta muualla
*Naysmithin profiili ''soccerbase.comissa''  
*Naysmith Skotlannin jalkapalloliiton sivuilla
The Don Killuminati: The 7 Day Theory

**The Don Killuminati: The 7 Day Theory** on viimeinen albumi, jonka Tupac Shakur ehti viimeistellä ennen kuolemaansa syyskuussa, 1996 ja samalla Tupac Shakurin ensimmäinen postuumisti julkaistu albumi. Albumi julkaistiin taiteilijanimellä Makaveli.

Albumin nimi *The 7 Day Theory* tulee albumin lyhyestä tekoajasta: rap-osuuksien kirjoittamiseen ja nauhoittamiseen kului kolme päivää ja albumi miksattiin neljässä päivässä. Albumi tehtiin julkaisukuntoon vain seitsemässä päivässä elokuussa 1996. Seitsemän päivän aikana Tupac sai valmiiksi 21 kappaletta, joista 12 kelpuutettiin lopulliselle albumille. Toisin kuin *[[All Eyez on Me]]* -albumilla, *The 7 Day Theorylla* ei vieraile tunnettuja tähtiartisteja. Rap-artisteista Outlawz-jäsenten lisäksi vain Bad Azz on mukana. Yksi levyn tunnetuimmista kappaleista, "Hail Mary", kirjoitettiin ja nauhoitettiin vain 30:ssä minuutissa. 

Albumi julkaistiin noin kaksi kuukautta Shakurin kuoleman jälkeen 5. marraskuuta 1996 hänen haluamassaan muodossa. Albumi sijoittui heti julkaisunsa jälkeen listojen kärkeen myyden Yhdysvalloissa ensimmäisellä julkaisuviikollaan 664 000 kappaletta. Samalla Tupacista tuli ensimmäinen rap-artisti, joka on saanut kaksi albumia listaykköseksi saman vuoden aikana. Kokonaismyyntiluvut yltivät Yhdysvalloissa yli 4 miljoonaan kopioon vuonna 1999.

## Salaliittoteoriat

Albumi on saanut jatkuvasti ilmoille salaliittoteorioita siitä, että Shakur olisi vielä elossa. Kansilehden sisällä lukee "Exit: 2Pac Enter: Makaveli", joka on saanut monet fanit luulemaan, että Tupac on poissa, mutta Makaveli on tullut hänen tilalleen. Tunnetuin harhaanjohtava luulo ilmenee ensimmäisestä kappaleesta "Intro/Bomb First (My Second Reply)". Ihan kappaleen alussa voi kuulla Tupacin sanovan "Shoulda shot me". Tämä on varmistettu audiotesteissä ja joidenkin Tha Outlawz jäsenten puolelta. Kuitenkin monta vuotta on luultu, että siinä sanottaisiin "Suge shot me". Sugella tarkoitetaan Suge Knightia, Death Row Recordsin omistajaa. Kappaleessa "hold ya head" taustalla ääni kuiskaa: "Can you see him? I see him" jonka jälkeen 2Pac mumisee "I'm alive".

## Kappalelista

## Samplet

*"Bomb First (My Second Reply)" contains a sample of "Uptown Anthem as performed by Naughty by Nature.*
*"Toss It Up" contains a sample of "Grandma's Hands" as performed by Bill Withers, "Blind Man Can See It" by James Brown, and "" by Peter Gabriel.*
*To Live and Die in L.A." contains a sample of "Do Me, Baby" as performed by Prince.*
*"Just Like Daddy" contains a sample "Impeach the President" as performed by The Honey Drippers.
*"White Man'z World" contains a sample of "Spike Lee's elokuva Malcolm X" and excerpts of Louis Farrakhan, and "Up Where We Belong" by Joe Cocker and Jennifer Warnes.*
*"Hold Ya Head" contains a sample of "Frank Darabont's film The Shawshank Redemption", and "How Do You Keep the Music Playing? by Patty Austin and James Ingram.*
*"Against All Odds" contains a sample of "Skin I'm In" as performed by Cameo, and "Francis Ford Coppola's elokuva The Godfather".*

## Listasijoitukset

## Singlet
Pikaluistelun maailmancup

**Pikaluistelun maailmancup** on pikaluistelun kauden kestävä maailman korkeatasoisin kilpailusarja. Maailmancup-kiertueen järjestää Kansainvälinen luisteluliitto (ISU). 

Maailmancup sai alkunsa, kun ISU päätti järjestää sarjamuotoisen kilpailun myös pikaluistelijoille muiden talvilajien maailmancupien osoittauduttua menestyksekkäiksi. Talvella 1985–1986 järjestettiin epävirallinen maailmancup, ja seuraavana talvena ensimmäinen virallinen maailmancup-kausi.

Maailmancup-kausi koostuu eri puolilla maailmaa järjestettävistä osakilpailuista. Osakilpailuissa luistellaan eri mittaisia matkoja ja yleiskilpailuja. Maailmancupissa miehet ja naiset kilpailevat kummatkin viidestä henkilökohtaisesta maailmancup-kokonaisvoitosta eri matkoilla, jotka miehillä ovat 500 metriä, 1 000 metriä, 1 500 metriä ja yhdistettynä 5 000 ja 1000 metriä sekä kaudesta 2011–2012 alkaen myös yhteislähtökilpailu. Naiset kilpailevat 500, 1 000, 1 500 ja yhdistetyn 3 000 ja 5 000 metrin cupeissa sekä yhteislähdössä. Lisäksi kilpaillaan joukkuetakaa-ajossa. Vuodesta 2012 alkaen on palkittu myös kokonaiscupin voittaja. Vuosina 2004–2009 ohjelmassa oli myös 100 metrin maailmancup sekä miehille että naisille.

Maailmancupissa luistelijoille jaetaan heidän menestyksenä mukaan palkintorahoja. Pääasiassa maailmancup-menestyksen perusteella valitaan kilpailijat myös matkakohtaisiin maailmanmestaruuskilpailuihin.

## Pistelasku

## Maailmancupit ja voittajat
### Miehet

### Miehet

### Naiset

### Naiset

## Lähteet
* Tulokset sports123.com 
* Tulokset isu.org
Bjarni Viðarsson

**Bjarni Þór Viðarsson** (s. 3. toukokuuta 1988) on islantilainen jalkapalloilija, joka edustaa kotimaansa pääsarjassa Úrvalsdeildissa pelaavaa FH Hafnarfjörðuria. Hän on pelipaikaltaan keskikenttäpelaaja.

## Seurajoukkueura
Bjarni pelasi FH Hafnarfjörðurissa jo nuorena. Hän siirtyi Evertoniin kesällä 2004 ja pelasi pitkään Evertonin nuorisoakatemiassa ja reservijoukkueessa, ja nousi myös ykkösjoukkueen rinkiin. Maaliskuussa 2006 hän teki kaksivuotisen sopimuksen Evertonin kanssa.

Peliaikaa Evertonissa tuli nihkeästi, eikä hän pelannut seurassa yhtään valioliigaottelua. Yhdessä UEFA-cupin ottelussa hän pelasi 21 minuuttia. Kevätkaudella 2006–2007 hän pelasi lainalla AFC Bournemouthissa kuusi ykkösliigan ottelua. Tammikuussa 2008 hän siirtyi lainasopimuksella Eredivisien FC Twenteen, jonka kanssa hän allekirjoitti pysyvämmän sopimuksen kesällä 2008. Hän ei kuitenkaan pelannut Twentessä yhtään virallista ottelua. Seuraavana kesänä hän siirtyi belgialaiseen KSV Roeselaren, jossa pelasi kaudella 2009–2010 kaikkiaan 23 pääsarjan ottelua, joissa teki kuusi maalia. Kaudella 2010–2011 hän pelasi KV Mechelenissä 16 Belgian pääsarjaottelua. Seuraavalla kaudella hän jäi seurassa kokonaan ilman peliaikaa.

Bjarni pelasi tanskalaisessa Silkeborg IF:ssä kaudet 2012–2015, jolloin seura putosi kahdesti Tanskan Superliigasta ja nousi sinne kerran. Hän pelasi 16 ottelua Superliigassa ja 12 ottelua 1. divisioonassa. Kesällä 2015 hän palasi FH Hafnarfjörðuriin ja voitti heti tulokaskaudellaan Islannin-mestaruuden tehtyään 19 pelaamassaan ottelussa kolme maalia. Hän pelasi seurassa neljä Eurooppa-liigan karsintaottelua kaudella 2015–2016.

## Maajoukkue
Bjarni edusti Islantia 16-, 17-, 18-, 19- ja 21-vuotiaiden ikäluokissa. Hän pelasi kaksi ottelua alle 21-vuotiaiden EM-kilpailuissa 2011. Toistaiseksi ainoan A-maaottelunsa hän pelasi Valko-Venäjää vastaan helmikuussa 2008. Myös hänen veljensä Arnar Viðarsson ja David Viðarsson ovat pelaneet jalkapalloa ammattilaistasolla ja Islannin maajoukkueessa

## Lähteet
Sidney Paget

**Sidney Edward Paget** (4. lokakuuta 1860 – 28. tammikuuta 1908) oli Lontoossa syntynyt brittiläinen kuvittaja. Hän kuvitti Arthur Conan Doylen Sherlock Holmes -tarinoita. Paget työskenteli pääasiallisesti brittiläiselle *[[The Strand Magazine]]* -kuukausijulkaisulle, jossa Doyle myöhemmin julkaisi suurimman osan tuotannostaan.

Usein on esitetty, että Paget olisi käyttänyt Holmesin esikuvana veljeään Walteria tai itseään. Pagetin toinen veli Henry Marriot on kuitenkin kieltänyt sen: "Väite, että taiteilijan veli Walter – tai joku muu – olisi ollut Sherlock Holmesin mallina, on väärä." Ajatus on syntynyt siitä, että Sidneyn piirtämien kuvitusten Holmesissa on runsaasti kummankin veljeksen näköä.

## Lähteet

## Aiheesta muualla

*Sidney Paget: The Adventures of Sherlock Homes, Pinacotecha Holmesiana  (Sidney Pagetin koko Sherlock Holmes -kuvitus)
Steelers

**Steelers Hämeenlinna** on vuonna 1996 perustettu hämeenlinnalainen urheiluseura. Sillä on toimintaa salibandyssa, koripallossa ja jääkiekossa.

## Salibandy

Nimi Steelers otettiin käyttöön kesällä 2011, kun junioritoimintaa pyörittävä RuRu ja FT Trackers yhdistivät toimintansa jälkimmäisen pudottua Salibandyliigasta. Molemmat seurat säilyivät kuitenkin omina yhdistyksinään.

Seuran salibandyn miesten edustusjoukkue pelaa kaudella 2021-2022 Suomen korkeinta sarjatasoa F-liigaa. Keväällä 2016, oltuaan divarin 2., miehet nousivat liigaan kabinettipäätöksellä sillä Tapanilan Erä yhdistyi SSV:n kanssa. Naisten edustusjoukkue pelaa toiseksi korkeimmalla naisten sarjatasolla, Naisten F-liigan NLB-lohkossa. Lisäksi seuralla on aikuisten sarjoissa joukkueet miehissä , 3. ja 5. divisioonissa sekä naisissa 2. divisioonassa.

Junioreissa seuralla on edustus kaikissa ikäluokissa aina 2009 syntyneistä edustusjoukkueisiin.

## Miesten edustus kaudella 2020-2021

### Ennätykset

* Suurin voitto: OLS – Trackers 2–14 (30. syyskuuta 2006)
* Suurin tappio: Steelers – Classic 3-16 (30. syyskuuta 2017)
* Runkosarjan yleisöennätys: 1187 katsojaa (Steelers - LASB 7–1, 25. helmikuuta 2017)
* Piste-ennätys: 34+28=62 (Ville Lastikka, 2015-2016)
* Maaliennätys: 49 (Juho Järvinen, 2006–2007)
* Divarin yleisöennätys 2600 katsojaa (LaSB - Steelers 7-5 , 25. maaliskuuta 2016)

## Koripallo

Koripallo liittyi seuran lajivalikoimaan varsinaisesti syksyllä 2016, jolloin muun muassa Eetu Koivuniemen kasvattajaseurana tunnettu *Punaportin Blues* siirtyi toimimaan Steelersin alaisuudessa ja aloitti koripallotoiminnan laajentamisen kaupungissa.

## Jääkiekko

Steelers aloittaa harrastusluonteisen jääkiekkokerhotoiminnan syksyllä 2016. Mukana toiminnassa on Sisu Hockey.

## Lähteet

## Aiheesta muualla
* http://www.steelersry.fi/
* Miesten joukkuekortti salibandyliigan sivuilla
Wolfgang Ketterle

**Wolfgang Ketterle** (s. 21. lokakuuta 1957) on saksalainen fyysikko, joka työskentelee MIT:ssä Yhdysvalloissa. Hän keskittyy koejärjestelyihin, jotka hidastavat ja jäähdyttävät atomeita lähelle absoluuttista nollapistettä. Hänen vetämänsä tutkimusryhmä toteutti Bosen–Einsteinin kondensaatin yhtenä maailman ensimmäisistä vuonna 1995. Tästä hyvästä hänelle myönnettiin Nobelin fysiikanpalkinto yhdessä Eric Cornellin ja Carl Wiemanin kanssa 2001.

Ketterle kasvoi ja kävi koulua Heidelbergissä ja sen läheisessä Eppelheimissä. Hänen kiinnostuksensa tekniikkaan suuntautui ensin Legoihin ja sitten kemiaan ja elektroniikkaan. Hän aloitti myös yliopiston Heidelbergissä mutta siirtyi kanditutkinnon jälkeen Müncheniin. Puolijohteisiin liittyvälle väitöskirjalleen hän sai ohjaajat Max Planck -instituutista. 32-vuotiaana hän vaihtoi kylmätutkimuksen pariin ja siirtyi Yhdysvaltoihin MIT:hen.

## Lähteet
Tanska-Norja

**Tanska-Norja** () on jälkikäteen käytetty nimitys Tanskan ja Norjan muodostamasta historiallisesta valtiosta. Tanska-Norjan valtio oli personaaliunioni vuodesta 1380 vuoteen 1536, jolloin Norja menetti statuksensa kuningaskuntana ja rinnastettiin Tanskalle kuuluvaan maakuntaan. Kalmarin unionin aikana vuosina 1397–1520 samaan valtioliittoon kuului suurimman osan ajasta myös Ruotsi.

Tanska-Norjalla oli siirtomaita: Trankebar Intiassa, Kultarannikko nykypäivän Ghanan alueella ja kolme saarta Karibialla, Sankt Thomas, Sankt Jan sekä Sankt Croix.

Tanskan ja Norjan yhteys päättyi, kun Tanska luovutti Norjan Ruotsille Kielin rauhassa 1814.

## Katso myös
* Ruotsi-Norja
* Ruotsi-Suomi

## Lähteet

## Aiheesta muualla
Tabatinga

**Tabatinga** on brasilialainen kaupunki Perun ja Kolumbian rajan läheisyydessä, Amazonasin osavaltiossa.  Siellä asuu yli 40&nbsp;000 asukasta  ja sen pinta-ala on noin 3&nbsp;225 km². Tabatinga kuuluu kolumbialaisen naapurikaupungin, Letician ja perulaisen Santa Rosan muodostamaan alueeseen, jolla asuu yli 100 000 asukasta Amazon-joen rannalla.

## Lähteet

## Aiheesta muualla
Joseph Yobo

**Joseph Ikpo Yobo** (s. 6. syyskuuta 1980 Kano, Nigeria) on nigerialainen jalkapalloilija, joka pelasi seuratasolla muun muassa Belgiassa, Ranskassa, Englannissa ja Turkissa. Hän oli pelipaikaltaan puolustaja.

Yobo siirtyi Evertoniin vuonna 2002. Ennen Evertoniin siirtymistään hän edusti Standard Liègea ja Marseillea. Vuonna 2010 hän siirtyi vuoden pituisella sopimuksella lainalle turkkilaiseen Fenerbahçeen.

Nigerian maajoukkuetta Yobo on edustanut 101 kertaa, millä hän vielä vuonna 2019 jakaa ottelutilaston kärkipaikan, ja tehnyt seitsemän maalia. Hän pelasi vuoden 2002 MM-kilpailuissa Nigerian kaikki kolme ottelua alusta loppuun.

## Lähteet

## Aiheesta muualla
*Profiili ''soccerbase.comin'' sivustolla
Prefiksi

**Prefiksi** eli **etuliite** on kielitieteen käsite, joka merkitsee sanan eteen liitettävää osaa, joka muokkaa sanan merkitystä. Prefiksi ei voi esiintyä itsenäisesti. Esimerkiksi pelkkä **epä* ei ole suomen kielen sana, mutta *epä*-etuliitteen avulla voi muodostaa sanoja, kuten *epäkaupallinen*.

## Etuliitteitä

## Katso myös

* Affiksi

## Lähteet